ଅର୍ଗସ ବ୍ୟୁରୋଃ ପୂର୍ବତନ ଭାରତୀୟ ଅଫସ୍ପିନର ହରଭଜନ ସିଂ ଆଇପିଏଲ ଚଉଦ ନିମନ୍ତେ କୋଲକାତା ନାଇଟ ରାଇଡ଼ର୍ସରେ ସାମିଲ ହୋଇଛନ୍ତି। ଏ ନେଇ ସେ ଫ୍ରାଞ୍ଚାଇଜକୁ କୃତଜ୍ଞତା ଜ୍ଞାପନ କରିଛନ୍ତି। ମହାମାରୀ କରୋନା କାରଣରୁ ପୂର୍ବ ବର୍ଷ ଆଇପିଏଲରେ ଭଜି ଅଂଶଗ୍ରହଣ କରିନଥିଲେ।
ଚେନ୍ନାଇ ସୁପର କିଙ୍ଗସ ତାଙ୍କୁ ରିଲିଜ କରିବା ପରେ ବେସ ପ୍ରାଇସ 2 କୋଟିରେ ତାଙ୍କୁ କୋଲକାତା କିଣିଛି। ଭଜି ନିଜ ଟ୍ୱିଟରରେ ଦୁଇ ଥର ଆଇପିଏଲ ବିଜେତା କୋଲକାତା ଦଳକୁ କୃତଜ୍ଞତା ଜଣାଇଛନ୍ତି। ଏହା ସହ ଆଗାମୀ ବର୍ଷ ଏକ ନୂଆ ଫ୍ରାଞ୍ଚାଇଜ ପାଇଁ ଖେଳିବାକୁ ସେ ଉତ୍ସାହିତ ଥିବା କଥା କହିଛନ୍ତି। ଭଜିଙ୍କ ସହ ବରୁଣ ଚକ୍ରବର୍ତ୍ତୀ, ସୁନୀଲ ନାରିନ ଆଦି ଅଫ ସ୍ପିନର କୋଲକାତା ଦଳରେ ରହିଛନ୍ତି।
